### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 22. juni 2021 har vedtaget Magistratens foranstående indstilling af 7. juni 2021.

Magistratsafdelingen for Sociale forhold og Beskæftigelse udarbejder notat.

### Resumé

Byrådet afsatte i Budget 2020 midler til etablering af 12 nye almene ungdomsboliger på det socialpsykiatriske område. Boligerne skulle etableres i samarbejde med en boligforening og skulle rumme unge i aldersgruppen 18-30 år med psykiatriske og/eller særlige sociale udfordringer.

Fremfor nybyggeri af ungdomsboliger foreslås det at udvide MSB’s visitationsret fra 8 til 20 boliger i allerede eksisterende ungdomsboliger i et ungdomsboligfællesskab på [adresse], hvor MSB driver et velfungerende ungetilbud med i dag 8 lignende pladser.

Udvidelsen af ungetilbuddet fra 8 til 20 pladser sker via en aftalt udvidelse af visitationsretten med Østjysk Bolig, og i den forbindelse udvides kollegiets fælleshus, som ejes af [adresse]. Fælleshuset fungerer som fælleshus for hele kollegiet, men samtidigt også som bostøtteenhed med rum og faciliteter for de 8 unge med særlige udfordringer.

Ved at finansiere en udvidelse af det eksisterende fælleshus med op til 1,6 mio. kr., som [adresse] i forvejen ejer, skabes rammer og plads til udvidelsen af Ungetilbuddets målgruppe fra 8 til 20 unge med socialpsykiatriske udfordringer.

### Indstilling

Det indstilles:

At 1) der gives anlægsbevilling på 1,6 mio. kr. til at [adresse] fælleshus på [adresse] 194 udbygges med henblik på at kunne yde bostøtte til i alt 20 unge med psykiske udfordringer i [adresse] på [adresse] 194 i [adresse]

At 2) der frigives rådighedsbeløb på 1,6 mio. kr. til ombygning og udvidelse af kollegiets fælleshus på [adresse] 194, fordelt med 0,5 mio. kr. i 2021 og 1,1 mio. kr. i 2022, jf. indstillingens tabel 2. Rådighedsbeløbet finansieres med 1,6 mio. kr. i afsat i budget 2020-2023 til ”Boliger på Socialområdet”

At 3) 1,7 % af anlægssummen anvendes til interne udgifter til projekt- og procesledelse

At 4) Det resterende beløb på 0,7 mio. kr. reserveres til øvrige anlægsprojekter på området, på baggrund af indstilling fra Sociale Forhold og Beskæftigelse

### Sagens forløb

03-06-2021 Borgmesterens Afdeling påtegning
Fremsendes til Borgmesterens Afdeling. Borgmesterens Afdeling har ingen bemærkninger til indstillingen.
 07-06-2021 Magistraten

Fremsendes til [adresse] med bemærkning, at Magistraten i mødet den 7. juni 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 26. maj 2021.

Pernille Larsen tog forbehold.

Der udarbejdes notat om driftsøkonomiske konsekvenser til byrådsbehandlingen.

Borgmester Mik Koch var forhindret i at deltage i sagens behandling.

 22-06-2021 [adresse]
Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 22. juni 2021 har vedtaget Magistratens foranstående indstilling af 7. juni 2021.

Magistratsafdelingen for Sociale forhold og Beskæftigelse udarbejder notat.